CELEX: 32013R0497
Language: da
Date: 2013-05-29 00:00:00
Title: Kommissionens forordning (EU) nr. 497/2013 af 29. maj 2013 om ændring og berigtigelse af forordning (EU) nr. 231/2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008  EØS-relevant tekst

30.5.2013   
            
            
               DA
            
            
               Den Europæiske Unions Tidende
            
            
               L 143/20
            
         KOMMISSIONENS FORORDNING (EU) Nr. 497/2013
   af 29. maj 2013
   om ændring og berigtigelse af forordning (EU) nr. 231/2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 14,
   under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
   ud fra følgende betragtninger:
   
               (1)
            
            
               Der fastsættes i Kommissionens forordning (EU) nr. 231/2012 (3) specifikationer for fødevaretilsætningsstoffer, der er opført i bilag II og III til forordning (EF) nr. 1333/2008.
            
         
               (2)
            
            
               Disse specifikationer kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning.
            
         
               (3)
            
            
               Når specifikationerne opdateres, skal der desuden tages hensyn til specifikationerne og analysemetoderne for fødevaretilsætningsstoffer, således som de er fastsat i Codex Alimentarius af Det Fælles FAO-WHO-ekspertudvalg for Tilsætningsstoffer i Levnedsmidler (Joint FAO/WHO Expert Committee on Food Additives).
            
         
               (4)
            
            
               Forordning (EU) nr. 231/2012 indeholder fejl i specifikationerne for natriumhydrogensulfit (E 222), natriumlactat (E 325) og ammoniumphosphatider (E 442). Disse fejl bør rettes.
            
         
               (5)
            
            
               Ved Kommissionens forordning (EU) nr. 380/2012 af 3. maj 2012 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsesbetingelserne og anvendelsesniveauerne for fødevaretilsætningsstoffer, der indeholder aluminium (4), udgår fødevaretilsætningsstofferne calciumaluminiumsilicat (E 556) og aluminiumsilicat (kaolin) (E 559) fra listen i bilag II til forordning (EF) nr. 1333/2008 fra den 1. februar 2014. Derfor bør specifikationerne for de pågældende fødevaretilsætningsstoffer også udgå.
            
         
               (6)
            
            
               Forordning (EU) nr. 231/2012 indeholder to fejl vedrørende Einecs-numrene (5) for dinatriumguanylat (E 627) og dikaliumguanylat (E 628). Disse fejl bør rettes.
            
         
               (7)
            
            
               Forordning (EU) nr. 231/2012 bør derfor ændres og berigtiges i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 231/2012 ændres og berigtiges som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. maj 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  EUT L 354 af 31.12.2008, s. 1.
   
      (3)  EUT L 83 af 22.3.2012, s. 1.
   
      (4)  EUT L 119 af 4.5.2012, S. 14.
   
      (5)  European Inventory of Existing Commercial chemical Substances (Einecs).
   
      BILAG
      Bilaget til forordning (EU) nr. 231/2012 ændres og berigtiges således:
      
                  1)
               
               
                  I oplysningerne vedrørende E 222 natriumhydrogensulfit foretages følgende ændringer:
                  
                              a)
                           
                           
                              (Vedrører ikke den danske udgave)
                           
                        
                              b)
                           
                           
                              Specifikationen for renhed for jern affattes således:
                              
                                          »Jern
                                       
                                       
                                          Ikke over 10 mg/kg baseret på SO2-indholdet«
                                       
                                    
                        
            
                  2)
               
               
                  I oplysningerne vedrørende E 325 natriumlactat affattes specifikationen for testen for identifikation af kalium således:
                  
                              »Test for natrium
                           
                           
                              Består testen«
                           
                        
            
                  3)
               
               
                  I oplysningerne vedrørende E 442 ammoniumphosphatider affattes specifikationerne for så vidt angår beskrivelse således:
                  
                              »Beskrivelse
                              
                           
                           
                              Salveagtig, halvfast til olieagtig væske«
                           
                        
            
                  4)
               
               
                  Overskriften til oplysningerne vedrørende E 556 calciumaluminiumsilicat affattes således:
                  »E 556 CALCIUMALUMINIUMSILICAT
                      (1)
                  
               
            
                  5)
               
               
                  Overskriften til oplysningerne vedrørende E 559 aluminiumsilicat (kaolin) affattes således:
                  »E 559 ALUMINIUMSILICAT (KAOLIN)
                      (2)
                  
               
            
                  6)
               
               
                  I oplysningerne vedrørende E 627 dinatriumguanylat erstattes Einecs-nummeret i definitionen af følgende:
                  
                              »Einecs-nummer
                           
                           
                              226-914-1«
                           
                        
            
                  7)
               
               
                  I oplysningerne om E 628 dikaliumguanylat erstattes Einecs-nummeret i definitionen af følgende:
                  
                              »Einecs-nummer
                           
                           
                              221-849-5«
                           
                        
            
         (1)  Anvendelsesperiode: indtil den 31. januar 2014.«
      
         (2)  Anvendelsesperiode: indtil den 31. januar 2014.«